น้ำมันดิบปิดลบ 4 เซนต์
น้ำมันดิบเวสต์เท็กซัสปิดขยับลง 4 เซนต์ ที่93.15 ดอลลาร์/บาร์เรล  วิตกเจรจาเพดานหนี้สหรัฐ
9 ม.ค. 2556

น้ำมันดิบเวสต์เท็กซัสปิดขยับลง 4 เซนต์ ที่93.15 ดอลลาร์/บาร์เรล  วิตกเจรจาเพดานหนี้สหรัฐ
สัญญาน้ำมันดิบเวสต์เท็กซัส (WTI) ตลาดนิวยอร์ก  ส่งมอบเดือนก.พ.ลดลง 4 เซนต์ หรือ 0.04% ปิดที่ 93.15 ดอลลาร์/บาร์เรล หลังจากเคลื่อนตัวในช่วง 93.80 - 92.67 ดอลลาร์
ส่วนสัญญาน้ำมันดิบเบรนท์ (BRENT) ส่งมอบเดือนก.พ.ที่ตลาดลอนดอน ขยับขึ้น 54 เซนต์ หรือ 0.48% ปิดที่ 111.94 ดอลลาร์/บาร์เรล
สัญญาน้ำมันดิบปรับตัวลงหลังจากหลังจากกระทรวงเศรษฐกิจของเยอรมนีเปิดเผยเมื่อวานนี้ว่า คำสั่งซื้อภาคการผลิตของเยอรมนีในเดือนพ.ย.2555 ลดลง 1.8% หลังจากที่พุ่งขึ้น 3.8% ในเดือนต.ค. อันเนื่องมาจากคำสั่งซื้อจากต่างประเทศที่ร่วงลง และเมื่อเทียบกับช่วงเดือนพ.ย. 2554 คำสั่งซื้อภาคการผลิตของเยอรมนี อ่อนแรงลง 1.0%
นักลงทุนยังคงจับตาดูการหารือประเด็นการปรับเพิ่มเพดานหนี้ของสมาชิกสภานิติบัญญัติสหรัฐ หลังจากที่รัฐสภาเพิ่งผ่านร่างกฎหมายเพื่อหลีกเลี่ยงหน้าผาทางการคลังได้เป็นผลสำเร็จเมื่อสัปดาห์ที่แล้ว ท่ามกลางความกังวลที่ว่าสหรัฐจะเผชิญปัญหาสำคัญต่อไปในการเจรจาแนวทางปรับเพิ่มเพดานหนี้